Source: https://epitesijog.hu/magyarazatok/kozigazgatasi-eljaras?page=1
Timestamp: 2020-04-06 01:15:18
Document Index: 34467866

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Utolsó frissítés: 2014.09.06. 17:14
Közzétéve: 2008.09.09. 10:06
Utolsó frissítés: 2013.06.01. 16:49
Közzétéve: 2013.05.04. 15:17
Közzétéve: 2013.06.01. 15:51
11. A fellebbezés
Utolsó frissítés: 2014.04.23. 16:43
Közzétéve: 2008.09.09. 10:18
A jogorvoslathoz való jog a közigazgatási eljárásban is megilleti az ügyfelet, ezért az ügyfél (és az eljárás egyéb résztvevője) fellebbezhet a hatóság elsőfokú döntésével szemben, ha azt sérelmesnek tartja. A fellebbezésnek szinte alig van tartalmi és formai követelménye, de mivel ha jogorvoslatra kerül sor, akkor szinte mindig a fellebbezéssel élnek a jogosultak, érdemes tudni, hogy ez mivel jár, és milyen döntések születhetnek. Már előzetesen ki kell hangsúlyozni, hogy a fellebbezési jog nincs meghatározott jogcímhez kötve, fellebbezni bármely okból lehet, amelyre tekintettel az érintett a döntést sérelmesnek tartja.
14. Az Alkotmánybíróság határozata alapján indítható eljárás
Utolsó frissítés: 2014.04.23. 16:58
Közzétéve: 2014.04.23. 16:58
A Ket. a – nem gyakran előforduló – közigazgatási szerv által jóváhagyott alaptörvény-ellenes jogszabályon alapuló egyezség kapcsán is tartalmaz a jogorvoslatra vonatkozó rendelkezéseket. 1. Ki kezdeményezheti az eljárást? Alkotmánybíróság határozata alapján az egyezséget jóváhagyó határozat módosítása, illetve visszavonása iránt kérelmet az ügyfél nyújthat be [2004. évi CXL. tv. 113. § (1) bek.]. 2. Milyen hatósági döntéssel szemben nyújtható be a kérelem? Az ügyfelek között létrejött egyezséget jóváhagyó határozattal szemben nyújtható be, ha - annak meghozatala során alkalmazott alaptörvény-ellenes jogszabály, illetve jogszabályi rendelkezés ellen az ügyfél alkotmányjogi panaszt nyújtott be, és - ez alapján az Alkotmánybíróság a jogszabályt, illetve jogszabályi rendelkezést megsemmisítette, és - az Alkotmánybíróság nem mondta ki a megsemmisített jogszabálynak vagy jogszabályi rendelkezésnek a konkrét ügyben való alkalmazhatóságát [2004. évi CXL. tv. 113. § (1) bek.]. 3. Milyen határidővel nyújtható be? Az ügyfél az alkotmánybírósági határozat kézbesítésétől számított harminc napon belül nyújthatja be az egyezséget jóváhagyó hatósághoz a határozat módosítása, illetve visszavonása iránt kérelmét [2004. évi CXL. tv. 113. § (1) bek.]. 4. Hová kell benyújtani? A kérelmet az egyezséget jóváhagyó hatósághoz kell benyújtani. 5. Mit kell tartalmaznia a jogorvoslati kérelemnek? A kérelemnek tartalmaznia kell, hogy az ügyfél az Alkotmánybíróság által megsemmisített jogszabályra, jogszabályi rendelkezésre tekintettel kéri az egyezséget jóváhagyó határozat módosítását, illetve visszavonását. 6. Elbírálásra jogosult szerv A kérelmet az egyezséget jóváhagyó hatóság bírálja el [2004. évi CXL. tv. 113. § (1) bek.]. 7. A kérelem alapján hozható döntések A hatóság az egyezséget jóváhagyó határozatot - módosíthatja vagy - visszavonhatja. Ha az Alkotmánybíróság az alkotmányjogi panasz alapján csak valamely jogszabályi rendelkezés lehetséges értelmezését nyilvánította alaptörvény-ellenessé, a fenti rendelkezéseket kell alkalmazni az alaptörvény-ellenes értelmezés eredményeképpen hozott határozat tekintetében is [2004. évi CXL. tv. 113. § (3) bek.].
Közzétéve: 2014.04.23. 17:01